Savremena gimnazija
<s>Savremena gimnazija je privatna Kembridž gimnazija koja se nalazi u Beogradu na opštini Vračar.</s><s>Postoji od 2011. godine, a sa radom je počela 2015. kada je primljena prva generacija učenika.</s><s>Direktor škole je profesorka Svetlana Belić Malinić.</s><s>Osnivač škole je LINK group d.o.o..</s>

<s>O školi 
Gimnazija je opšteg obrazovnog tipa i nastava se odvija prema planu i programu Ministarstva prosvjete, nauke i tehnološkog razvoja i Univerziteta u Kembridžu.</s><s>Nastava se realizuje na srpskom (nacionalni program) i engleskom jeziku (Kembridž program — IGCSE i A Level) i na kombinovanom programu za učenike koji nastavu slušaju na oba jezika.</s>

<s>U prvoj godini rada upisano je oko 100 učenika.</s><s>Trenutno školu pohađa 250 učenika, a nastavnički kadar sačinjen je od više od pedeset profesora i stručnih saradnika.</s>

<s>Škola koristi modernu tehonologiju u nastavi poput Gugl aplikacija, ajpeda, audio-video projektora i pametnih tabli.</s><s>Dan škole je 9. oktobar, tj. Sveti Jovan Bogoslov.</s>

<s>Programi nastave 
Postoje tri programa po kojima se odvija nastava u Savremenoj gimnaziji:</s>

<s>Nacionalni program - predavanja se održavaju u skladu sa nacionalnim programom propisanim od strane Ministarstva prosvjete, nauke i tehnološkog razvoja Republike Srbije za gimnazije opšteg tipa u četvorogodišnjem obrazovanju.</s><s>Kembridž program - predavanja se održavaju po planu i programu kreiranom direktno u Odjeljenju za međunarodne ispite Univerziteta u Kembridžu i sprovodi se na engleskom jeziku.</s><s>Škola je akreditovana od strane Univerziteta u Kembridžu.</s><s>Postoji i vanredni Kembridž program za učenike drugih srednjih škola.</s><s>Kombinovani – bilingvalni program - spoj gimnazije opšteg tipa i međunarodnog obrazovanja.</s><s>Ovaj program kombinuje predmete iz nacionalnog nastavnog plana na srpskom jeziku sa međunarodnim programom koji je na engleskom jeziku.</s><s>Škola ima akreditaciju za oba programa.</s>

<s>Metodika nastave 
Nastava se odvija u malim grupama, kako bi profesor mogao dobro da se upozna sa svakim od učenika, da se posveti svakome od njih i otkrije njihove talente ili eventualne poteškoće u procesu učenja.</s><s>Učenici od profesora dobijaju konkretne zadatke, imaju osmišljene obrazovne aktivnosti i vannastavne aktivnosti.</s><s>Postoji i mentorska nastava gdje profesori pomažu učenicima u svim izazovima tokom školovanja.</s><s>U Savremenoj gimnaziji primjenjuje se i Kembridž Global Perspectives pristup, što znači da postoji i interdisciplinarni predmet Globalne perspektive.</s><s>Ovaj predmet podrazumijeva rješavanje zadataka korišćenjem znanja stečenih iz više predmeta.</s>

<s>Vidi još 
 Gimnazija
 Univerzitet Kembridž</s>

<s>Reference</s>

<s>Spoljašnje veze 
 Savremena gimnazija - zvanični sajt
 Privatne srednje škole u Beogradu
 Privatne srednje škole (Edukacija)
 Savremena gimnazija - B92
 Pogledajte kako izgleda najljepša škola u Beogradu (B92, 23. maj 2017)</s>

<s>Obrazovanje u Srbiji
Gimnazije u Srbiji
Beogradske gimnazije
Opština Vračar</s>

